CELEX: 32021D1172
Language: el
Date: 2021-06-18 00:00:00
Title: Απόφαση (ΕΕ) 2021/1172 του Συμβουλίου της 18ης Ιουνίου 2021 σχετικά με τη σύναψη, εξ ονόματος της Ευρωπαϊκής Ένωσης, της συμφωνίας όσον αφορά τους περιορισμούς διάρκειας των συμφωνιών προμήθειας αεροσκαφών με πλήρωμα μεταξύ της Ευρωπαϊκής Ένωσης, των Ηνωμένων Πολιτειών της Αμερικής, της Ισλανδίας και του Βασιλείου της Νορβηγίας

19.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 256/1
               
            
         ΑΠΟΦΑΣΗ (ΕΕ) 2021/1172 ΤΟΥ ΣΥΜΒΟΥΛΙΟΥ
         της 18ης Ιουνίου 2021
         σχετικά με τη σύναψη, εξ ονόματος της Ευρωπαϊκής Ένωσης, της συμφωνίας όσον αφορά τους περιορισμούς διάρκειας των συμφωνιών προμήθειας αεροσκαφών με πλήρωμα μεταξύ της Ευρωπαϊκής Ένωσης, των Ηνωμένων Πολιτειών της Αμερικής, της Ισλανδίας και του Βασιλείου της Νορβηγίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 6 δεύτερο εδάφιο στοιχείο α),
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη την έγκριση του Ευρωπαϊκού Κοινοβουλίου (1),
         Εκτιμώντας τα ακόλουθα:
         
                     (1)
                  
                  
                     Σύμφωνα με την απόφαση (ΕΕ) 2019/1580 του Συμβουλίου (2), η συμφωνία όσον αφορά τους περιορισμούς διάρκειας των συμφωνιών προμήθειας αεροσκαφών με πλήρωμα μεταξύ της Ευρωπαϊκής Ένωσης, των Ηνωμένων Πολιτειών της Αμερικής, της Ισλανδίας και του Βασιλείου της Νορβηγίας («η συμφωνία») (3) υπεγράφη στις 27 Αυγούστου 2019, με την επιφύλαξη της σύναψής της σε μεταγενέστερη ημερομηνία. Η συμφωνία, η οποία επισυνάπτεται στην απόφαση (ΕΕ) 2019/1580 μαζί με το μνημόνιο διαβουλεύσεων (4), εφαρμόστηκε σε προσωρινή βάση από την ημερομηνία υπογραφής της.
                  
               
                     (2)
                  
                  
                     Όπως προβλέπεται από την κοινή δήλωση που αποτελεί αναπόσπαστο μέρος της συμφωνίας και από την απόφαση (ΕΕ) 2019/1580, η συμφωνία, η οποία υπογράφηκε στα αγγλικά, συντάχθηκε επίσης σε άλλες επίσημες γλώσσες της Ένωσης και οι εν λόγω επιπρόσθετες γλωσσικές αποδόσεις πρέπει να επικυρωθούν με ανταλλαγή επιστολών μεταξύ των μερών.
                  
               
                     (3)
                  
                  
                     Η συμφωνία θα πρέπει να εγκριθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται, εξ ονόματος της Ένωσης, η συμφωνία όσον αφορά τους περιορισμούς διάρκειας των συμφωνιών προμήθειας αεροσκαφών με πλήρωμα μεταξύ της Ευρωπαϊκής Ένωσης, των Ηνωμένων Πολιτειών της Αμερικής, της Ισλανδίας και του Βασιλείου της Νορβηγίας, της οποίας η κοινή δήλωση αποτελεί αναπόσπαστο μέρος (5).
         
         
            Άρθρο 2
            Ο Πρόεδρος του Συμβουλίου προβαίνει, εξ ονόματος της Ένωσης, στην κοινοποίηση κατά το άρθρο 7 παράγραφος 1 της συμφωνίας (6).
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 18 Ιουνίου 2021.
            
               
                  Για το Συμβούλιο
               
               
                  Ο Πρόεδρος
               
               J. LEÃO
            
         
         
            (1)  Έγκριση της 18ης Μαΐου 2021 (δεν έχει ακόμη δημοσιευτεί στην Επίσημη Εφημερίδα).
         
            (2)  Απόφαση (ΕΕ) 2019/1580 του Συμβουλίου, της 18ης Ιουλίου 2019, σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας όσον αφορά τους περιορισμούς διάρκειας των συμφωνιών προμήθειας αεροσκαφών με πλήρωμα μεταξύ της Ευρωπαϊκής Ένωσης, των Ηνωμένων Πολιτειών της Αμερικής, της Ισλανδίας και του Βασιλείου της Νορβηγίας (ΕΕ L 245 της 25.9.2019, σ. 1).
         
            (3)  Συμφωνία όσον αφορά τους περιορισμούς διάρκειας των συμφωνιών προμήθειας αεροσκαφών με πλήρωμα (ΕΕ L 245 της 25.9.2019, σ. 3).
         
            (4)  Για το μνημόνιο διαβουλεύσεων βλ. το έγγραφο ST 11100/19 στη διεύθυνση http://register.consilium.europa.eu.
         
            (5)  Το κείμενο της συμφωνίας δημοσιεύθηκε στην ΕΕ L 245 της 25.9.2019, σ. 3 μαζί με την απόφαση για την υπογραφή.
         
            (6)  Η ημερομηνία έναρξης ισχύος της συμφωνίας θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.